După întoarcerea la datorie, în prima linie, "Shōkaku" și "Zuikaku", cărora li s-a alăturat portavionul "Zuihō", au fost desemnate să formeze Diviza I Portavioane și au luat parte astfel la alte două bătălii care au avut loc în anul 1942: bătălia din Insulele Solomon Orientale, unde l-au avariat pe USS "Enterprise" și Bătălia de la Insulele Santa Cruz, unde l-au transformat în epavă pe USS "Hornet" ("Hornet" a fost abandonat și mai târziu a fost scufundat de distrugătoarele japoneze "Makigumo" și "Akigumo"). "Shōkaku" a fost însă avariat de bombardierele în picaj de pe "Enterprise". Aceste avarii l-au împiedicat să participe la bombardarea aerodromului Henderson Field și încă o dată l-au ținut în afara luptei câteva luni, ceea ce a făcut ca operațiunile de apărare ale Japoniei din Pacific să ducă lipsa unei puteri aeriene suficiente.